[pic] | KOMISIJA EVROPSKIH SKUPNOSTI |

Bruselj, 19.6.2007

COM(2007) 338 konč.

Predlog

UREDBA SVETA

o spremembi Uredbe (ES) št. 234/2004 o nekaterih omejevalnih ukrepih proti Liberiji

(predložila Komisija)

OBRAZLOŽITVENI MEMORANDUM

1. Uredba (ES) št. 234/2004 glede Liberije izvaja prepoved zagotavljanja nekaterih storitev v zvezi z orožjem in vojaško opremo ter prepoved uvoza surovih diamantov v skladu s Skupnima stališčema 2006/31/SZVP in 2006/518/SZVP ter Resolucijo Varnostnega sveta ZN 1521 (2003) in poznejšimi zadevnimi resolucijami o podaljšanju in spremembi omejevalnih ukrepov proti Liberiji.

2. Varnostni svet ZN je z Resolucijo 1731 (2006) z dne 20. decembra 2006 med drugim odločil, da se ukrepi glede orožja ne uporabljajo za dobavo nesmrtonosne vojaške opreme razen za nesmrtonosno orožje in strelivo, namenjeno samo uporabi pripadnikov policijskih in varnostnih sil liberijske vlade, katerih preverjanje in usposabljanje poteka od začetka Misije Združenih narodov v Liberiji oktobra 2003, kakor je bilo vnaprej priglašeno odboru, ustanovljenemu z odstavkom 21 Resolucije 1521 (2003).

3. Ta izjema od embarga na orožje bi se morala nanašati tudi na z njim povezano finančno pomoč, zato bi bilo treba Uredbo Sveta (ES) št. 234/2004 ustrezno spremeniti.

4. Uredba (ES) št. 234/2004 prenaša določene naloge na nacionalne organe, katerih obliko je treba ponovno proučiti, da se razrešijo določena vprašanja v zvezi z organi na evropskih ozemljih, za zunanje odnose katerih je odgovorna država članica.

5. Ta predlog nadomešča predlog Komisije COM(2007) 40 z dne 31. januarja 2007.

6. Predlog

UREDBA SVETA

o spremembi Uredbe (ES) št. 234/2004 o nekaterih omejevalnih ukrepih proti Liberiji

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 60 in 301 Pogodbe,

ob upoštevanju Skupnega stališča 2007/93/SZVP z dne 12. februarja 2007 o spremembi in podaljšanju nekaterih omejevalnih ukrepov proti Liberiji[1],

ob upoštevanju predloga Komisije,

ob upoštevanju naslednjega:

7. Skupno stališče 2004/137/SZVP z dne 10. februarja 2004 o omejitvenih ukrepih proti Liberiji[2] je določilo izvajanje ukrepov, določenih v Resoluciji Varnostnega sveta Združenih narodov (ZN) 1521 (2003) glede Liberije, vključno z embargom na orožje ter prepovedjo zagotavljanja tehnične in finančne pomoči v zvezi z vojaškimi dejavnostmi.

8. V skladu z Resolucijami Varnostnega sveta ZN 1647 (2005), 1683 (2006), 1689 (2006) in 1731 (2006) so Skupna stališča 2006/31/SZVP[3], 2006/518/SZVP[4] in 2007/93/SZVP potrdila omejevalne ukrepe iz Skupnega stališča 2004/137/SZVP za nadaljnje obdobje ter določila nekatere spremembe.

9. Uredba Sveta (ES) št. 234/2004[5] prepoveduje zagotavljanje tehnične in finančne pomoči za Liberijo v zvezi z vojaškimi dejavnostmi in uvoz surovih diamantov iz Liberije.

10. Glede na razvoj dogodkov v Liberiji je Varnostni svet ZN 20. decembra 2006 sprejel Resolucijo 1731 (2006), ki podaljšuje omejevalne ukrepe, določene z Resolucijo Varnostnega sveta ZN 1521 (2003), in določa, da se ukrepi glede orožja ne uporabljajo za dobavo nesmrtonosne vojaške opreme razen za nesmrtonosno orožje in strelivo, namenjeno samo uporabi pripadnikov policijskih in varnostnih sil liberijske vlade, katerih preverjanje in usposabljanje poteka od začetka Misije Združenih narodov v Liberiji oktobra 2003, kakor je bilo vnaprej priglašeno odboru, ustanovljenemu z odstavkom 21 Resolucije 1521 (2003).

11. Skupno stališče 2007/93/SZVP določa dodatno izjemo za takšno zagotavljanje in poziva k ukrepanju Skupnosti.

12. Priporočljivo je spremeniti Uredbo Sveta (ES) št. 234/2004 v zvezi z obliko pristojnih organov.

13. Primerno je, da se za spremembo določi veljavnost za nazaj od datuma sprejetja Resolucije Varnostnega sveta Združenih narodov 1731 (2006).

14. Uredbo (ES) št. 234/2004 je zato treba ustrezno spremeniti –

SPREJEL NASLEDNJO UREDBO:

Člen 1

Uredba (ES) št. 234/2004 se spremeni:

(a) Člen 3 se nadomesti z naslednjim:

„Člen 3

15. Z odstopanjem od člena 2 lahko pristojni organi, navedeni na spletiščih iz Priloge 1, v državi članici, kjer ima ponudnik storitev svoj sedež, odobrijo zagotavljanje:

(a) tehnične pomoči, financiranja in finančne pomoči v zvezi z

(i) orožjem in njemu sorodnim materialom, pri čemer so takšna pomoč ali storitve namenjene samo v podporo in uporabo Misije Združenih narodov v Liberiji, ali

(ii) orožjem in strelivom v varstvu Posebne varnostne službe za neovirano operativno rabo, ki je bilo pred 13. junijem 2006 dodeljeno članom te službe za namene usposabljanja v skladu z odobritvijo odbora, ustanovljenega na podlagi odstavka 21 Resolucije Varnostnega sveta ZN 1521 (2003);

(b) financiranja in finančne pomoči v zvezi z:

(i) orožjem in njemu sorodnim materialom, namenjenima samo v podporo in uporabo v okviru mednarodnega programa usposabljanja ter reform za liberijske oborožene sile in policijo, pod pogojem, da je izvoz, prodajo, pošiljke ali transfer zadevnega orožja ali njemu sorodnega materiala odobril odbor, ustanovljen na podlagi odstavka 21 Resolucije Varnostnega sveta ZN 1521 (2003),

(ii) nesmrtonosno vojaško opremo, namenjeno samo za človekoljubno ali zaščitno uporabo, pod pogojem, da je izvoz, prodajo, pošiljke ali transfer zadevne opreme odobril odbor, ustanovljen na podlagi odstavka 21 Resolucije Varnostnega Sveta ZN 1521 (2003), ali

(iii) orožjem in strelivom, namenjenima uporabi pripadnikov policijskih in varnostnih sil liberijske vlade, katerih preverjanje in urjenje poteka od začetka Misije Združenih narodov v Liberiji oktobra 2003, pod pogojem, da je izvoz, prodajo, pošiljke ali transfer zadevnega orožja ali streliva odobril odbor, ustanovljen na podlagi odstavka 21 Resolucije Varnostnega Sveta ZN 1521 (2003),

(iv) nesmrtonosno vojaško opremo razen nesmrtonosnim orožjem in strelivom, namenjenima samo uporabi pripadnikov policijskih in varnostnih sil liberijske vlade, katerih preverjanje in urjenje poteka od začetka Misije Združenih narodov v Liberiji oktobra 2003, pod pogojem, da je bil o izvozu, prodaji, pošiljki ali transferju zadevne opreme obveščen odbor, ustanovljen na podlagi odstavka 21 Resolucije Varnostnega Sveta ZN 1521 (2003).

16. Odobritve se ne izdajo za že izvedene dejavnosti.“

(b) Člen 4 se nadomesti z naslednjim:

„Člen 4

17. Če je odbor, ustanovljen na podlagi odstavka 21 Resolucije Varnostnega Sveta ZN 1521 (2003), vnaprej odobril takšne aktivnosti in z odstopanjem od člena 2 te uredbe, lahko pristojni organ, naveden na spletišču iz Priloge 1, v državi članici, kjer ima ponudnik storitev svoj sedež, odobri zagotavljanje tehnične pomoči v zvezi z:

(a) orožjem in njemu sorodnim materialom, namenjenim samo v podporo in uporabo v okviru mednarodnega programa usposabljanja ter reform za liberijske oborožene sile in policijo;

(b) nesmrtonosno vojaško opremo, namenjeno samo za človekoljubno ali zaščitno uporabo; ali

(c) orožjem in strelivom, namenjenima uporabi pripadnikov policijskih in varnostnih sil liberijske vlade, katerih preverjanje in urjenje poteka od začetka Misije Združenih narodov v Liberiji oktobra 2003.

Za odobritev odbora, ustanovljenega na podlagi odstavka 21 Resolucije Varnostnega Sveta ZN 1521 (2003), se zaprosi preko pristojnega organa, navedenega na spletišču iz Priloge 1, v državi članici, kjer ima ponudnik storitev svoj sedež.

Vlada zadevne državne članice in liberijska vlada odboru, ustanovljenemu na podlagi odstavka 21 Resolucije Varnostnega Sveta ZN 1521 (2003), podata skupno zahtevo za odobritev tehnične pomoči v zvezi z orožjem in strelivom iz točke (c).

18. Odobritve se ne izdajo za že izvedene dejavnosti.“

(c) Doda se naslednji člen 8a:

„Člen 8a

19. Države članice imenujejo pristojne organe iz te uredbe in jih navedejo na spletiščih iz Priloge 1.

20. Države članice nemudoma po začetku veljavnosti te uredbe uradno obvestijo Komisijo o svojih pristojnih organih, kakor tudi o kakršnih koli poznejših spremembah.“

Člen 2

Priloga 1 k Uredbi (ES) št. 234/2004 se nadomesti s Prilogo 1 k tej uredbi.

Člen 3

Ta uredba začne veljati dan po objavi v Uradnem listu Evropske unije . Uporablja se od 21. decembra 2006.

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik

PRILOGA 1

Spletne strani za informacije o pristojnih organih iz členov 3 in 4 in naslov za uradno obveščanje Evropske Komisije

(izpolnijo države članice)

BELGIJA

BOLGARIJA

ČEŠKA

DANSKA

NEMČIJA

ESTONIJA

GRČIJA

ŠPANIJA

FRANCIJA

IRSKA

ITALIJA

CIPER

LATVIJA

LITVA

LUKSEMBURG

MADŽARSKA

MALTA

NIZOZEMSKA

AVSTRIJA

POLJSKA

PORTUGALSKA

ROMUNIJA

SLOVENIJA

SLOVAŠKA

FINSKA

ŠVEDSKA

ZDRUŽENO KRALJESTVO

Naslov za pošiljanje uradnih obvestil Evropski komisiji:

Evropska komisija

GD za zunanje odnose

Direktorat A. Krizna platforma in politično usklajevanje SZVP

Enota A2. Upravljanje kriz in preprečevanje sporov

CHAR 12/106

B-1049 Bruselj (Belgija)

E-naslov: relex-sanctions@ec.europa.eu

Tel.: (32-2) 295 55 85, 296 61 33

Telefaks: (32-2) 299 08 73

[1] UL L 41, 13.2.2007, str. 17.

[2] UL L 40, 12.2.2004, str. 35. Skupno stališče, kakor je bilo spremenjeno s Skupnim stališčem 2004/902/SZVP (UL L 379, 24.12.2004, str. 113).

[3] UL L 19, 24.1.2006, str. 38.

[4] UL L 201, 25.7.2006, str. 36.

[5] UL L 40, 12.2.2004, str. 1. Uredba, kakor je bila nazadnje spremenjena z Uredbo (ES) št. […]/2007 (UL L […], [..].6.2007 str. [..])